ಜಿ.ಕೆ.ವೆಂಕಟೇಶ್

ಜಿ.ಕೆ.ವೆಂಕಟೇಶ್ (ಸೆಪ್ಟೆಂಬರ್ ೨೧, ೧೯೨೭ - ನವೆಂಬರ್ ೧೯೯೩) -ಗುರ್ಜದ ಕೃಷ್ಣದಾಸ್ ವೆಂಕಟೇಶ್ ಎಂಬುದು ಜಿ.ಕೆ.ವೆಂಕಟೇಶ್ ಅವರ ಪೂರ್ಣನಾಮ. ಕನ್ನಡ ಚಿತ್ರರಂಗದ ಹಾಗೂ ದಕ್ಷಿಣ ಭಾರತದ ಇತರ ಚಿತ್ರರಂಗಗಳ ಹೆಸರಾಂತ ಸಂಗೀತ ನಿರ್ದೇಶಕರಲ್ಲೊಬ್ಬರು.https://chiloka.com/celebrity/g-k-venkateshhttps://itunes.apple.com/us/artist/g-k-venkatesh/id261695236

ಜನನ ಮತ್ತು ಸಂಗೀತದ ಅಭ್ಯಾಸ
ಬೆಂಗಳೂರಿನಲ್ಲಿ ಸೆಪ್ಟೆಂಬರ್ ೨೧ ೧೯೨೭ರಂದು ಜನಿಸಿದ ಜಿ.ಕೆ.ವೆಂಕಟೇಶ್ ತಮ್ಮ ಸೋದರನ ಬಳಿ ಸಂಗೀತ ಅಭ್ಯಾಸ ಮಾಡಿದರು. ಖ್ಯಾತ ಸಂಗೀತ ನಿರ್ದೇಶಕರಾದ ಎಸ್.ವೆಂಕಟರಾಮನ್ ಮತ್ತು ವಿಶ್ವನಾಥನ್ ರಾಮಮೂರ್ತಿಯವರ ಬಳಿ ಸಹಾಯಕರಾಗಿದ್ದರು. ಇವರು ಬೆಂಗಳೂರು ಆಕಾಶವಾಣಿಯಲ್ಲಿ ಎ"ಗ್ರೇಡ್  ಗಾಯಕರಾಗಿದ್ದರು.

ಕನ್ನಡ ಚಿತ್ರರಂಗ
ಸಿಂಗ್ ಠಾಕೂರರ ಸೋದರಿ ಚಿತ್ರಕ್ಕೆ ಪದ್ಮನಾಭಶಾಸ್ತ್ರಿ ಅವರೊಡನೆ ಸಂಗೀತ ನೀಡುವ ಮೂಲಕ ಸ್ವತಂತ್ರ ಸಂಗೀತ ನಿರ್ದೇಶಕರಾದರು. ವೀಣಾ ವಿದ್ವಾಂಸರಾಗಿದ್ದ ವೆಂಕಟೇಶ್ ಹಿಂದೂಸ್ಥಾನಿ ಸಂಗೀತದಲ್ಲಿ ಪರಿಣತರಾಗಿದ್ದರು.
ಶಾಸ್ತ್ರೀಯ ಮತ್ತು ಜಾನಪದ ಸಂಗೀತದ ಸಮ್ಮಿಶ್ರಣವನ್ನು ಸಾಧಿಸಿದ್ದು ಅವರ ವೈಶಿಷ್ಟ್ಯ.
೧೯೬೨ ರಲ್ಲಿ 'ಕರುಣೆಯೇ ಕುಟುಂಬದ ಕಣ್ಣು" ಎಂಬ ಕನ್ನಡದ ಮೊದಲ  ಕಾದಂಬರಿ ಆಧಾರಿತ ಚಿತ್ರ ತಯಾರಿಸಿದ ಹೆಗ್ಗಳಿಕೆ ಇವರದು.ಕರುಣೆಯೇ ಕುಟುಂಬದ ಕಣ್ಣು ಚಿತ್ರದ "ನಿಜವೋ ಸುಳ್ಳೋ ನಿರ್ಧರಿಸಿ "ಹಾಡಿನ ಸಂಗೀತ ಸಂಯೋಜನೆಗೆ ಧಾಖಲೆ ಎನಿಸಿದ್ದ "ಎಂಬತ್ತು" ವಾದ್ಯಗಾರನ್ನು ಬಳಸಿಕೊಳ್ಳಲಾಗಿತ್ತು. ಕನ್ನಡ ಚಿತ್ರರಂಗಕ್ಕೆ ಕವಿಗಳ ರಚನೆಗಳನ್ನು ಪರಿಚಯಿಸಿದ ಕೀರ್ತಿ ಜಿ.ಕೆ.ವೆಂಕಟೇಶ್ ಅವರಿಗೆ ಸಲ್ಲುತ್ತದೆ.
೧೯೬೩ರಲ್ಲಿ ತೆರೆಕಂಡ ಎಸ್.ಕೆ.ಎ.ಚಾರಿ ನಿರ್ದೇಶನದ ಗೌರಿ ಚಿತ್ರಕ್ಕೆ ಕುವೆಂಪು ಅವರ ಯಾವ ಜನ್ಮದ ಮೈತ್ರಿ ಮತ್ತು ಕೆ.ಎಸ್.ನರಸಿಂಹಸ್ವಾಮಿ ಅವರ ಇವಳು ಯಾರು ಬಲ್ಲೆಯೇನು? ಕವಿತೆಗಳನ್ನು ಅಳವಡಿಸಿದರು.
ಇದು ಕವನಗಳನ್ನು ಚಿತ್ರಗೀತೆಗಳಾಗಿ ಅಳವಡಿಸುವ ಹೊಸ ಪರಂಪರೆಗೆ ಕಾರಣವಾಯಿತು. 
ಜಿ.ಕೆ.ವೆಂಕಟೇಶ್ ಹಲವಾರು ಹೊಸ ಪ್ರತಿಭೆಗಳನ್ನು ಗುರುತಿಸಿ ಪರಿಚಯಿಸಿದ್ದಾರೆ. ಬಿ.ಕೆ.ಸುಮಿತ್ರ, ಬೆಂಗಳೂರು ಲತಾ, ಸಿ.ಅಶ್ವಥ್, ಸುಲೋಚನಾ ಮುಂತಾದವರನ್ನು ಪರಿಚಯಿಸಿದರು. ದಕ್ಷಿಣ ಭಾರತದ ಇತರ ಖ್ಯಾತ ಸಂಗೀತ ನಿರ್ದೇಶಕರುಗಳಾದ ಇಳಯರಾಜ, ಎಲ್.ವೈದ್ಯನಾಥನ್, ಶಂಕರ್ ಗಣೇಶ್ ಅವರು ಜಿ.ಕೆ.ವೆಂಕಟೇಶ್ ಅವರ ಅನುಯಾಯಿಗಳು.
ರಾಜ್‍ಕುಮಾರ್ ಅವರನ್ನು ಗಾಯಕರಾಗಿ ಪರಿಚಯಿಸಿದವರೂ ಜಿ.ಕೆ.ವೆಂಕಟೇಶ್. ಮಹಿಷಾಸುರ ಮರ್ಧಿನಿ ಚಿತ್ರಕ್ಕಾಗಿ ಯುಗಳಗೀತೆಯನ್ನು ರಾಜ್ ಅವರಿಂದ ಹಾಡಿಸಿದ ವೆಂಕಟೇಶ್ ಮತ್ತೆ ಸಂಪತ್ತಿಗೆ ಸವಾಲ್ ಚಿತ್ರದಲ್ಲಿನ ಯಾರೇ ಕೂಗಾಡಲಿ ಗೀತೆಯನ್ನು ಹಾಡಿಸಿ ಅವರನ್ನು ಪೂರ್ಣಪ್ರಮಾಣದ ಗಾಯಕರನ್ನಾಗಿಸಿದರು.
 ಸಂಧ್ಯಾರಾಗ, ಭಕ್ತ ಕುಂಬಾರ, ಬಂಗಾರದ ಮನುಷ್ಯ, ಭೂತಯ್ಯನ ಮಗ ಅಯ್ಯು ಸೇರಿದಂತೆ ಸುಮಾರು ೧೨೦ಕ್ಕೂ ಹೆಚ್ಚಿನ ಕನ್ನಡ ಚಲನಚಿತ್ರಗಳ ೬೦೦ ಗೀತೆಗಳಿಗೆ ಸಂಗೀತ ನೀಡಿರುವ ಜಿ.ಕೆ.ವೆಂಕಟೇಶ್, ಭಕ್ತ ಕುಂಬಾರ ಮತ್ತು ಹೊಸ ನೀರು ಚಿತ್ರಗಳಿಗಾಗಿ ಕರ್ನಾಟಕ ರಾಜ್ಯ ಪ್ರಶಸ್ತಿ ಪಡೆದಿದ್ದಾರೆ.

ಗಾಯಕರಾಗಿ ಜಿ.ಕೆ.ವೆಂಕಟೇಶ್
ಜಿ.ಕೆ.ವೆಂಕಟೇಶ್ ಅವರು ಹಲವಾರು ಚಿತ್ರಗೀತೆಗಳನ್ನು ಹಾಡಿದ್ದಾರೆ.
 ಕನ್ನಡದಾ ಮಕ್ಕಳೆಲ್ಲಾ ಒಂದಾಗಿ ಬನ್ನಿ (ಚಿತ್ರ: ಕಣ್ತೆರೆದು ನೋಡು)
 ವಿರಸವೆಂಬ ವಿಷಕೆ (ಚಿತ್ರ:ಭೂತಯ್ಯನ ಮಗ ಅಯ್ಯು)
 ಆಡಿಸಿದಾತ ಬೇಸರ ಮೂಡಿ (ಚಿತ್ರ: ಕಸ್ತೂರಿ ನಿವಾಸ)

ನಿರ್ಮಾಪಕರಾಗಿ ಜಿ.ಕೆ.ವೆಂಕಟೇಶ್
right
೧೯೬೪ರಲ್ಲಿ ವೆಂಕಟೇಶ್ ತುಂಬಿದ ಕೊಡ ಚಿತ್ರವನ್ನು ನಿರ್ಮಾಣ ಮಾಡಿದರು. ಅವರ ಖ್ಯಾತಿಗೆ ತಕ್ಕಂತೆ ಪ್ರಯೋಗಶೀಲವಾಗಿದ್ದ ಈ ಚಿತ್ರದಲ್ಲಿ ಅನಕೃ ಅವರನ್ನು ಬೆಳ್ಳಿತೆರೆಯ ಮೇಲೆ ತಂದರು. ಇದೇ ಚಿತ್ರದಲ್ಲಿ, ಪಿ.ಕಾಳಿಂಗರಾಯರಿಂದ ಅಂತಿಂಥ ಹೆಣ್ಣು ನೀನಲ್ಲ ಎಂಬ ಗೀತೆಯನ್ನು ಹಾಡಿಸಿದ್ದಲ್ಲದೆ ಅವರು ಹಾಡುತ್ತಿರುವ ದೃಶ್ಯವನ್ನು ಬೆಳ್ಳಿತೆರೆಯ ಮೇಲೆ ರೂಪಿಸಿದ್ದರು. 
೧೯೬೭ರಲ್ಲಿ ರಾಜಕುಮಾರ್ ಪ್ರಧಾನ ಪಾತ್ರದಲ್ಲಿ ಅಭಿನಯಿಸಿದ ಇಮ್ಮಡಿ ಪುಲಿಕೇಶಿ ಐತಿಹಾಸಿಕ ಚಿತ್ರವನ್ನು ನಿರ್ಮಿಸಿದರು. ಇವರ ನಗುವ ಹೂವು ಸಿನಿಮಾ ರಾಷ್ಟ್ರಪ್ರಶಸ್ತಿ ಪಡೆಯಿತು. "ನಗುವ ಹೂವು" ಚಿತ್ರದ (1970) ಆರ್. ಎನ್. ಸುದರ್ಶನ್ ಹಾಡಿರುವ "ಇರಬೇಕು ಇರಬೇಕು ಅರಿಯದ ಕಂದನ ತರಹ" ಈ ಗೀತೆಯ ಮಾಧುರ್ಯಕ್ಕೆ ಬೇರೆ ಯಾವ ಕನ್ನಡದ ಗೀತೆಯೂ ಸಾಟಿಯೇ ಇಲ್ಲ ಎಂದರು ಶಿಷ್ಯ ಇಳಯರಾಜ.http://www.veethi.com/india-people/g._k._venkatesh-profile-3949-24.htm

ನಿಧನ
ಜಿ.ಕೆ.ವೆಂಕಟೇಶ್ ಅವರು ನವೆಂಬರ್ ೧೯೯೩ರಲ್ಲಿ ನಿಧನ ಹೊಂದಿದರು. ಅವರ ಸ್ವಇಚ್ಛೆಯಂತೆ ಅವರ ಕಣ್ಣುಗಳನ್ನು ಮರಣೊತ್ತರವಾಗಿ  ದಾನ ಮಾಡಲಾಗಿದೆ.

ಜಿ.ಕೆ.ವೆಂಕಟೇಶ್ ಸಂಗೀತ ನಿರ್ದೇಶನದ ಕನ್ನಡ ಚಿತ್ರಗಳು
#ವರ್ಷಚಿತ್ರ೧೧೯೫೬ಹರಿಭಕ್ತ೨೧೯೫೬ಓಹಿಲೇಶ್ವರ೩೧೯೫೮ಅಣ್ಣ ತಂಗಿ೪೧೯೫೯ಜಗಜ್ಯೋತಿ ಬಸವೇಶ್ವರ೫೧೯೫೯ಧರ್ಮ ವಿಜಯ೬೧೯೫೯ಮಹಿಷಾಸುರಮರ್ಧಿನಿ೭೧೯೬೦ರಣಧೀರ ಕಂಠೀರವ೮೧೯೬೦ದಶಾವತಾರ೯೧೯೬೧ಕಣ್ತೆರೆದು ನೋಡು೧೦೧೯೬೧ಕೈವಾರ ಮಹಾತ್ಮೆ೧೧೧೯೬೨ಭೂದಾನ೧೨೧೯೬೨ಕರುಣೆಯೇ ಕುಟುಂಬದ ಕಣ್ಣು೧೩೧೯೬೨ತಾಯಿಕರುಳು೧೪೧೯೬೩ಲಾಯರ್ ಮಗಳು೧೫೧೯೬೩ಕನ್ಯಾರತ್ನ೧೬೧೯೬೩ಗೌರಿ೧೭೧೯೬೩ಮಲ್ಲಿ ಮದುವೆ೧೮೧೯೬೩ಕುಲವಧು೧೯೧೯೬೩ಕಲಿತರೂ ಹೆಣ್ಣೇ೨೦೧೯೬೩ಆನಂದಭಾಷ್ಪ೨೧೧೯೬೩ಬಂಗಾರಿ೨೨೧೯೬೪ಕಲಾವತಿ೨೩೧೯೬೪ತುಂಬಿದ ಕೊಡ೨೪೧೯೬೫ಕವಲೆರಡು ಕುಲ ಒಂದು೨೫೧೯೬೫ಸರ್ವಜ್ಞಮೂರ್ತಿ೨೬೧೯೬೫ನನ್ನ ಕರ್ತವ್ಯ೨೭೧೯೬೫ಸತಿ ಸಾವಿತ್ರಿ೨೮೧೯೬೬ಕಿಲಾಡಿ ರಂಗ೨೯೧೯೬೬ಮಧುಮಾಲತಿ೩೦೧೯೬೬ಸಂಧ್ಯಾರಾಗ೩೧೧೯೬೭ಪಾರ್ವತಿ ಕಲ್ಯಾಣ೩೨೧೯೬೭ರಾಜಶೇಖರ೩೩೧೯೬೭ರಾಜದುರ್ಗದ ರಹಸ್ಯ೩೪೧೯೬೭ಜಾಣರ ಜಾಣ೩೫೧೯೬೭ಇಮ್ಮಡಿ ಪುಲಿಕೇಶಿ೩೬೧೯೬೮ಜೇಡರಬಲೆ೩೭೧೯೬೮ಮನಸ್ಸಾಕ್ಷಿ೩೮೧೯೬೮ಗೋವಾದಲ್ಲಿ ಸಿ.ಐ.ಡಿ. ೯೯೯೩೯೧೯೬೯ಭಾಗೀರಥಿ೪೦೧೯೬೯ಕಣ್ಣುಮುಚ್ಚಾಲೆ೪೧೧೯೬೯ಮುಕುಂದ ಚಂದ್ರ೪೨೧೯೬೯ಆಪರೇಷನ್ ಜಾಕ್‍ಪಾಟ್‍ನಲ್ಲಿ ಸಿ.ಐ.ಡಿ. ೯೯೯೪೩೧೯೭೦ದೇವರ ಮಕ್ಕಳು೪೪೧೯೭೧ಕಸ್ತೂರಿ ನಿವಾಸ೪೫೧೯೭೧ಬಾಳ ಬಂಧನ೪೬೧೯೭೧ನಗುವ ಹೂವು೪೭೧೯೭೧ತಾಯಿದೇವರು೪೮೧೯೭೧ಪ್ರತಿಧ್ವನಿ೪೯೧೯೭೧ತಂದೆ ಮಕ್ಕಳು೫೦೧೯೭೨ಬಂಗಾರದ ಮನುಷ್ಯ೫೧೧೯೭೩ದೂರದ ಬೆಟ್ಟ೫೨೧೯೭೪ಭೂತಯ್ಯನ ಮಗ ಅಯ್ಯು೫೩೧೯೭೪ಸಂಪತ್ತಿಗೆ ಸವಾಲ್೫೪೧೯೭೪ಭಕ್ತ ಕುಂಬಾರ೫೫೧೯೭೪ಅಣ್ಣ ಅತ್ತಿಗೆ೫೬೧೯೭೫ದಾರಿ ತಪ್ಪಿದ ಮಗ೫೭೧೯೭೫ಕೂಡಿ ಬಾಳೋಣ೫೮೧೯೭೫ಮಯೂರ೫೯೧೯೭೫ನಿರೀಕ್ಷೆ೬೦೧೯೭೫ತ್ರಿಮೂರ್ತಿ೬೧೧೯೭೬ರಾಜ ನನ್ನ ರಾಜ೬೨೧೯೭೬ಬಂಗಾರದ ಗುಡಿ೬೩೧೯೭೬ಬಾಳು ಜೇನು೬೪೧೯೭೭ವೇದಾಂತ೬೫೧೯೭೭ಸೊಸೆ ತಂದ ಸೌಭಾಗ್ಯ೬೬೧೯೭೭ಶ್ರೀಮಂತನ ಮಗಳು೬೭೧೯೭೭ಸನಾದಿ ಅಪ್ಪಣ್ಣ೬೮೧೯೭೭ಕರ್ತವ್ಯದ ಕರೆ೬೯೧೯೭೭ಒಲವು ಗೆಲವು೭೦೧೯೭೭ಗಲಾಟೆ ಸಂಸಾರ೭೧೧೯೭೮ದೇವದಾಸಿ೭೨೧೯೭೮ವಂಶಜ್ಯೋತಿ೭೩೧೯೭೮ಆಪರೇಷನ್ ಡೈಮಂಡ್ ರ್ಯಾಕೆಟ್೭೪೧೯೭೮ಚಿತೆಗೂ ಚಿಂತೆ೭೫೧೯೭೮ಭಲೇ ಹುಡುಗ೭೬೧೯೭೯ನಾ ನಿನ್ನ ಬಿಡೆನು೭೭೧೯೭೯ಅಸಾಧ್ಯ ಅಳಿಯ೭೮೧೯೭೯ಹುಲಿಯ ಹಾಲಿನ ಮೇವು೭೯೧೯೭೯ಕಮಲ೮೦೧೯೭೯ಮುತ್ತು ಒಂದು ಮುತ್ತು೮೧೧೯೭೯ನೆಂಟರೋ ಗಂಟು ಕಳ್ಳರೋ೮೨೧೯೮೦ಧೈರ್ಯಲಕ್ಷ್ಮಿ೮೩೧೯೮೦ಉಷಾ ಸ್ವಯಂವರ೮೪೧೯೮೦ರುಸ್ತುಮ್ ಜೋಡಿ೮೫೧೯೮೧ಹಾವಿನ ಹೆಡೆ೮೬೧೯೮೧ಅಂತ೮೭೧೯೮೧ಹಣಬಲವೋ ಜನಬಲವೋ೮೮೧೯೮೧ಭೂಮಿಗೆ ಬಂದ ಭಗವಂತ೮೯೧೯೮೧ಮಿಂಚಿನ ಬೆಳಕಲ್ಲಿ೯೦೧೯೮೧ಮರೆಯದ ಹಾಡು೯೧೧೯೮೨ರುದ್ರಿ೯೨೧೯೮೨ಶಂಕರ್ ಸುಂದರ್೯೩೧೯೮೨ಭಕ್ತ ಜ್ಞಾನದೇವ೯೪೧೯೮೨ಹಾಲುಜೇನು೯೫೧೯೮೨ಕಾರ್ಮಿಕ ಕಳ್ಳನಲ್ಲ೯೬೧೯೮೨ಬೂದಿ ಮುಚ್ಚಿದ ಕೆಂಡ೯೭೧೯೮೨ಸ್ನೇಹದ ಸಂಕೋಲೆ೯೮೧೯೮೩ಆಶಾ೯೯೧೯೮೩ಹೊಸ ತೀರ್ಪು೧೦೦೧೯೮೩ಎರಡು ನಕ್ಷತ್ರಗಳು೧೦೧೧೯೮೩ನೋಡಿ ಸ್ವಾಮಿ ನಾವಿರೋದೆ ಹೀಗೆ೧೦೨೧೯೮೪ಪ್ರಚಂಡ ಕುಳ್ಳ೧೦೩೧೯೮೪ಗಜೇಂದ್ರ೧೦೪೧೯೮೪ಗುರುಭಕ್ತಿ೧೦೫೧೯೮೪ಕಲಿಯುಗ೧೦೬೧೯೮೪ಜಿದ್ದು೧೦೭೧೯೮೪ಮಳೆ ಬಂತು ಮಳೆ೧೦೮೧೯೮೪ಮಕ್ಕಳಿರಲವ್ವ ಮನೆತುಂಬ೧೦೯೧೯೮೫ಪರಮೇಶಿ ಪ್ರೇಮ ಪ್ರಸಂಗ೧೧೦೧೯೮೫ಗುರು ಜಗದ್ಗುರು೧೧೧೧೯೮೫ಅದೇ ಕಣ್ಣು೧೧೨೧೯೮೫ಶಭಾಷ್ ವಿಕ್ರಂ೧೧೩೧೯೮೫ಸ್ನೇಹ ಸಂಬಂಧ೧೧೪೧೯೮೫ಚದುರಂಗ೧೧೫೧೯೮೬ಹೊಸ ನೀರು೧೧೬೧೯೮೬ಪ್ರೀತಿ೧೧೭೧೯೮೭ಪೂರ್ಣಚಂದ್ರ೧೧೮೧೯೮೭ಹೊಸಬಾಳು೧೧೯೧೯೮೯ಗಂಡಂದ್ರೆ ಗಂಡು

ಜಿ.ಕೆ.ವೆಂಕಟೇಶ್ ನಿರ್ಮಾಣದ ಕನ್ನಡ ಚಿತ್ರಗಳು

#ವರ್ಷಚಿತ್ರ೧೧೯೬೪ತುಂಬಿದ ಕೊಡ೨೧೯೬೭ಇಮ್ಮಡಿ ಪುಲಿಕೇಶಿ

 ಉಲ್ಲೇಖಗಳು 

ವರ್ಗ:ಕನ್ನಡ ಸಿನೆಮಾ
ವರ್ಗ:ಕನ್ನಡ ಚಿತ್ರ ಸಂಗೀತ
ವರ್ಗ:ಸಂಗೀತ ನಿರ್ದೇಶಕರು
ವರ್ಗ:ಕನ್ನಡ ಚಲನಚಿತ್ರ ನಿರ್ಮಾಪಕರು